
ALLAH KO “TU” KEH KAR PUKARNA 


8 Sawal: ? 
Kya Allah ko “TU” kehna sahih hai aur kya Quran o Hadees mein is ki koi daleel 
milti hai? 


“Jawab: 

Allah Taala tan e tanha (akela) poori makhlooq ka Khaaliq, Maalik, Raaziq aur 
is kayenaat ka Mukhtaar e kul hai. Usi ke dam se duniya ki hukmarani hai aur 
usi ke hukm se zindagi aur maut hai. Ek momin ko in baton par dil se yageen 
karte huwe Imaan laana hai jo Allah ki zaat, us ki sifaat aur bandagi mein kisi 
ko shareek karta hai woh mushrik hai aur Islam se kharij hai. 


Yahan sawal yeh paida hota hai ke Allah ki zaat hi sab se buland aur Aala aur 
Arfa hai to kya lafz “TU” ka istemaal itni badi mugaddas zaat ke liye karna us 
ke shaayan e shaan hai? Aam taur se dekha jaata hai ke log Allah ko “TU” hi 
keh kar pukarte hain. Jo is lafz ko Allah ke liye munasib nahi samjhta woh us 
ki jagah ehtram ke doosre kalime istemaal karta hai. 


Waqae Allah sab se buland zaat hai, us ke liye ehtram ka sab se Aala lafz 
istemaal karna chahiye. Allah ki hamd bayan karen, Allah ka zikr karen ya 
Allah se kuch talab karen duniya ki tamam cheezon se ziy Allah ziyadahehtram 
malhooz hona chahiye. 


Lafz “TU” go ke apne samaaj mein bolne ke aitbaar se sab se chote ko kehte 
hain jo akela ho aur jab chote logon ki jamaat ho to “TUM” istemaal karte hain. 
Badon ke liye chahe woh akela ho ya jamaat ki shakal mein “AAP” ka istemaal 
aam hai. 


Hamara ageedah hai ke Allah akela hai, us ke saath koi shareek nahi. Agar 
hum ehteraam ke taur par “TUM” kehte hain to ageedah ke khilaaf hai kiunki 
tum bahut se logon ke liye istemaal kiya jaata hai. Agar “AAP” kehte hain to 
yeh bhi jahan ek ke liye istemaal hota hai wahin jama (kai logon) ke liye bhi 
raaij hai. Goya Allah ke liye “TUM” aur “AAP” ke istemaal se aqeede ke lihaaz se 








aib paida hota hai aur Allah Taala shirkat se aur har aib se paak o saaf hai. To 
Allah ke liye kaamil ehtram lafz “TU” ke istemaal mein hi paaya jaata hai. Is liye 
mutagddimeen (pehle ke) aur muta'akhkhireen (baad ke) ulama ne Allah ke 
liye “TU” ka istemaal kiya hai aur yahi awam mein raalj bhi hai. Baaz log Allah 
se shadeed mohabbat aur ehtram mein Aap ya us ke jaise alfaaz istemaal 
karte hain jo asal mein upar zikr ki gayi haqeeqat ka ilm na hone ki wajah se 
hai. Quran mein Allah Taala ne mukhtalif Nabiyon ka qaul zikr kiya hai jis mein 
unhon ne wahid (singular) ka seegha istemaal kiya hai. Masalan (for example) 
Ibrahim Alaihissalam ki apne "a se dua: 


NG 


ALENA 645 GANG EIAk asispa NG s 


Tarjumah: (Ibrahim ki yeh dua bhi yaad karo) Jab unhon ne kaha ke aye 


mere parwardigaar! Is shehar ko aman wala bana de aur mujhe aur meri 
aulaad ko but-parasti se panah de. 
(Surah Ibrahim, Surah No: 14 Ayat No: 35) 


Nabi Kareem Sallallahu Alaihi Wasallam ka apne Rabb se khitaab: 


EASE NONE WERE TAPA 


Tarjumah: Aur rasool kahega ke aye mere parwardigaar! Be-shak meri 


ummat ne is quran ko chore rakha tha. 
(Surah Al-Furqan, Surah No: 25 Ayat No: 30) 


In dono Aayaat mein “ë; 5” (aye mere Rabb) ka lafz aaya hai. Rabb mein ya 
mutkallim mehzoof hai A ek aadmi ke liye istemaal hota hai. Agar ek se 
Zzaayed ke liye istemaal karna ho to “Ya Rabbana” kahenge 

“TU” main Allah ka ehtram hone ke saath ikhtisaas bhi paaya jaata hai ke us ke 
saath koi bhi shareek nahi hai jo ikhtisaas quran ki is aayat mein hai: 


bates NG kusang 


Tarjumah: Hum sirf teri hi ibadat karte hain aur tujh se hi madad talab karte 


hain. 
(Surah Al-Fatiha, Surah No: 1 Ayat No: 5) 
Wallahu A'lam 

